Frans Mark

Frans Mark () — yəhudi əsilli alman rəssamı, alman ekspressionizminin parlaq nümayəndəsi. Avqust Make, Vasili Kandinski və başqaları ilə birlikdə Göy atlı adlı rəssamlar birliyini yaratmışdır.

 Bioqrafiya 
O, 1880-ci ildə Münhendə peşəkar peyzajist Vilhelm Markın ailəsində anadan olmuşdur. 1900-cü ildə Münhen İncəsənət Akademiyasında təhsil almağa başladı. O, 2 dəfə (1903 və 1907-ci illərdə) Parisə getmiş, orada fransız postimpressionizmi ilə tanış olmuşdur. Pol Qogen və Vinsent van Qoqun əsərləri ona əhəmiyyətli dərəcədə çox böyük təsir göstərmişdir. Parisə ikinci səyahətindən sonra Frans ciddi şəkildə heyvanların anatomiyasını öyrənməyə başlayır. Bununla o, təbiət görüntüsünü rəssamlıda tam şəkildə ifadə etmək istəyirdi.

200px|thumbnail|left|100 illik yubiley münasibətilə Almaniyada buraxılan poçt markası
1910-cu ilin yanvarında Mark Münhendə ilk dəfə Avqust Make ilə tanış olur. Həmin ilin sentyabrında isə o, "Yeni Münhen rəssamlıq birliyi"nə daxil olur. O, yalnız 1911-ci ildə Göy atlı birliyinin rəhbəri olacaq Vasili Kandinski ilə tanış olmuşdur. Artıq 1911-ci ilin dekabr ayında Mark Make və Kandinski ilə birlikdə "Yeni Münhen rəssamlıq birliyi"ndən uzaqlaşaraq, Göy atlı rəssamlıq birliyini yaradırlar.

Onun bir neçə rəsmi 1911-ci ilin dekabrından 1912-ci ilin yanvarına qədər Münhendə Tanqauzer qalereyasında "Göy atlı"nın sərgisində nümayiş edilmişdir. O, 1912-ci ildə italyan futurizmi və kubizminin nümayəndəsi Rober Delone ilə tanış olur. Getdikcə Markın rəsmləri abstraktlaşmışdır (Onlardan ən məşhuru "Heyvanların taleyi" rəsmidir).

Birinci Dünya müharibəsinin başlaması ilə Mark könüllü şəkildə orduya yollanır. 1916-cı ildə Verden əməliyyatı zamanı 36 yaşında öldürülmüşdür. Bununla da o, öz yaradıcılıq planlarını yarımçıq qoyub getmişdir.

 Əsərləri 

 İstinadlar 

Kateqoriya:Almaniyada doğulanlar
Kateqoriya:Fransada vəfat edənlər
Kateqoriya:Ekspressionizm
Kateqoriya:XX əsr rəssamları
Kateqoriya:Birinci Dünya müharibəsi iştirakçıları
Kateqoriya:Birinci Dünya müharibəsində həlak olanlar